በሴቶች ፕሪሚየር ሊግ የትላንት ጨዋታዎች ደደቢት በድል ጉዞው ሲቀጥል ባንክ ደረጃውን አሻሽሏል
የኢትዮጵያ ሴቶች ፕሪሚየር ሊግ መካከለኛ ዞን ተስተካካይ ሁለት ጨዋታዎች (9ኛ ሳምንት ላይ መካሄድ የነበረባቸው) ትላንት ተካሂደው ደደቢት እና ንግድ ባንክ በድል ጉዟቸው ቀጥለዋል፡፡ ቀጣይ ተስተካካይ ጨዋታዎችም ከሰኞ ጀምረው ይካሄዳሉ፡፡የኢትዮጵያ ንግድ ባንክ እቴጌን 8-0 በመርታት ደረጃውን ወደ 2ኝነት ከፍ ማድረግ ችሏል፡፡ ለሃምራዊ ለባሾቹ ረሂማ ዘርጋ አራት ፣ ቅድስት ቦጋለ እና ሽታዬ ሲሳይ ሁለት ሁለት ግቦች አስቆጥረዋል፡፡ ረሂማ ትላንት ያስቆጠረቻቸውን  ግቦች ጨምሮ የውድድር ዘመኑ ግብ መጠኗን ወደ 9 ስታሳድግ ተሸናፊው እቴጌ ከ10 ጨዋታዎች 50 የግብ እዳ ለመሸከም ተገዷል፡፡ደደቢት ትላንት በከፍተኛ ትግል ዳሽን ቢራን ካሸነፈ በኋላ 9ኛ ተከታታይ ድሉን አስመዝግቧል፡፡ ደደቢት በብርቱካን ገብረክርስቶስ ግብ ቀዳሚ መሆን ሲችል ዳሽን ተቀይራ በገባችው ፅዮን ግብ አቻ መሆን ችሎ ነበር፡፡ የጨዋው የመጨረሻ 20 ደቂቃዎች ከፍተኛ ፉክክር የተስተናገደበት ሲሆን በመጨረሻም ሎዛ አበራ የዳሽን ተከላካዮች ስህተትን ተጠቅማ የደደቢትን የድል ግብ አስቆራለች፡፡ በሁሉም የሊጉ ጨዋታዎች ግብ ማስቆጠር የቻለችው ሎዛ በ8 ጨዋታ 22 ግቦች በማስቆጠር ከፍተኛ ግብ አግቢነቱን መምራቷን ቀጥላለች፡፡በ10ኛ እና 11ኛ ሳምንት ያልተካሄዱ ቀሪ ጨዋታዎች ከሰኞ ጀምረው ይካሄዳሉ፡፡ የመጀመርያው ዙርም መጋቢት 30 ፍፃሜውን ያገኛል፡፡09፡00 ዳሽን ቢራ ከ ቅድስት ማርያም ዩኒቨርሲቲ (ጎንደር)09፡00 ደደቢት ከ መከላከያ (አአ)11፡00 ቅዱስ ጊዮርጊስ ከ ኢትዮጵያ ንግድ ባንክ (አአ)09፡00 ኢትዮጵያ ንግድ ባንክ ከ ልደታ (አአ)11፡00 ኤሌክትሪክ ከ ደደቢት (አአ)የደረጃ ሰንጠረዥለማስታወስ ያህል የደቡብ-ምስራቅ ዞን ፕሪሚየር ሊግ 1ኛ ዙር ከወር በፊት ተጠናቋል፡፡ የደረጃ ሰንጠረዡም ይህንን ይመስላል፡-